- Ronaldo Deaconu voia mai mult din Farul – CFR Cluj 1-1
- Ultimele două campioane din Liga 1 s-au încurcat reciproc la Ovidiu
Ronaldo Deaconu a vorbit despre lupta la play-off, după egalul dintre Farul şi CFR Cluj. Campioanele din ultimele două sezoane din Liga 1 s-au încurcat reciproc în meciul de la Ovidiu. Dacă pe formaţia din Gruia nu o ajută egalul în ceea ce priveşte lupta la titlu, echipa lui Gică Hagi are emoţii în ceea ce priveşte prezenţa în play-off.
Ronaldo Deaconu a deschis scorul în minutul 65 al partidei de la Ovidiu, din pasa lui Munteanu. Echipa lui Adi Mutu a restabilit egalitatea în minutul 82, atunci când Ajeti a marcat un gol superb.
Ce a spus Ronaldo Deaconu despre lupta la play-off, după egalul dintre Farul şi CFR Cluj: "Asta e important"
Ronaldo Deaconu regretă faptul că Farul nu a reuşit să obţină toate cele trei puncte în duelul cu CFR Cluj, mai ales după prestaţia jucătorilor lui Gică Hagi. Cu o victorie, Farul şi-ar fi asigurat prezenţa în play-off, dar acum este obligată să câştige în deplasarea de la Botoşani, pentru a nu depinde de jocul rezultatelor:
"Cred că ne îndreptam către un rezultat foarte bun. Am făcut un joc bun. În prima repriză ne-am creat ocazii mari. Puteam decide soarta calificării în play-off în seara asta, dar mai avem un meci şi mergem cu încredere la Botoşani.
Şi până să marcăm făcusem un meci bun. E normal ca după ce marchezi, adversarii să încerce mai mult. Nu cred că ei şi-au creat multe ocazii. Au marcat un gol după o fază fixă, un gol foarte frumos.
Important e că depindem de noi. Avem un meci într-o deplasare foarte grea la Botoşani, e o echipă bună. Farul este totuşi campioana României. Avem jucători cu experienţă, tineri de mare perspectivă. Jocul de astăzi ne dă încredere", a declarat Ronaldo Deaconu, la digisport.ro.
Rivaldinho este şi el de părere că Farul a făcut un meci bun şi că ar fi meritat mai mult, dar spune că jucătorii lui Gică Hagi se gândesc deja la meciul următor, de la Botoşani:
"Un meci bun. Am jucat bine. Din păcate au reuşit să ne egaleze pe final. Mergem înainte cu capul sus şi ne gândim deja la următorul meci. Nu ştiu ce s-a întâmplat. Trebuie să analizăm, dar eu cred că am jucat bine în prima repriză. Ne-au egalat, asta e. Nu trebuie să ne gândim la ce a fost", a spus şi Rivaldinho.
Farul – CFR Cluj 1-1. Gică Hagi şi Adi Mutu s-au încurcat reciproc
Meciul Farul – CFR Cluj, scor 1-1, a fost în format LIVE TEXT pe AS.ro. Gică Hagi şi Adi Mutu s-au încurcat reciproc în penultima etapă a sezonului regulat. Un nou pas greşit făcut de ardeleni în lupta pentru titlu.
Farul a deschis scorul în minutul 65 prin Ronaldo Deaconu, care a fost servit perfect de Louis Munteanu. Ajeti i-a tricat bucuria "Regelui" Hagi cu un euro-gol. Au fost nervi pe banca campioanei en-titre.
Farul a ratat şansa de a se califica matematic în play-off-ul Ligii 1. Golul superb înscris de Ajeti a încurcat-o pe trupa lui Gică Hagi.
Cum arată clasamentul actualizat din Liga 1:
2. Rapid – 51 de puncte
3. CFR Cluj – 50 de puncte
4. Universitatea Craiova – 45 de puncte
5. Farul – 42 de puncte
6. Hermannstadt – 40 de puncte
7. UTA – 40 de puncte
8. U Cluj – 38 de puncte
9. Sepsi – 37 de puncte
10. Petrolul – 35 de puncte
11. Oţelul – 33 de puncte
12. Poli Iaşi – 32 de puncte
13. FCU Craiova – 31 de puncte
14. FC Voluntari – 27 de puncte
15. Dinamo – 26 de puncte
16. FC Botoşani – 20 de puncte